钦定古今图书集成/明伦汇编/氏族典/第383卷 > 李预
## 钦定古今图书集成/明伦汇编/氏族典/第383卷 > 李预

按《魏书李先传》：“先子冏，冏子凤子虬子，并中书博士。
凤子子预，字元恺，少为中书学生，太和初，历秘书令，
出为征西大将军长史、冯翊太守。积数年，罢郡，遂居
长安。每羡古人餐玉之法，乃采访蓝田，得若环璧杂
器形者，大小百馀，乃椎七十枚为屑，日服食之，馀多
惠人。及疾笃，谓妻子曰：‘吾酒色不绝，自致于死，非药’”
过也。然尸体必当有异。时七月中旬。长安毒热。预停
尸四宿。而体色不变。